**Navodila za ravnanje z nevarnimi odpadki v času koronavirusa**

Ob zaostrovanju ukrepov zaradi omejevanja širjenja koronavirusa in zaščite ljudi, smo dobili s strani izvajalca obdelave mešanih komunalnih odpadkov navodilo, da naj uporabniki (občani, javne ustanove, proizvodna podjetja, trgovine…) v zabojnike za mešane komunalne odpadke ne dajejo uporabljenih zaščitnih mask, respiratorjev, uporabljenih rokavic, papirnatih robčkov in drugih predmetov, ki bi bili lahko potencialno kužni.

Tovrstni odpadki naj se zbirajo v plastični vrečki in hranijo na primernem varnem mestu ter nato brezplačno oddajo v poseben zbiralnik za nevarne odpadke v zbirnem centru Hotemež, ki obratuje po spremenjenem delovnem času in posebnem režimu.

Ob vstopu v zbirni center se morajo upoštevati navodila upravljavca zbirnega centra.

Dodatne informacije na: tel. 03 56 80 240 ali e pošta: tajnistvo@ komunala-radece.si

Za razumevanje se zahvaljujemo in vas lepo pozdravljamo.

Komunala Radeče d.o.o.